376 BhR AND Zoologie. 
Celeberrimus Petrus Camperus ut ipse refert, Pallasii tractatibus, 
specierum viventium osteologiae defectum probantibus commotus Academiae 
Petropolitanae anno 1777 Rhinocerotis africani capitis et cranii descriptionem 
iconibus illustratam transmisit, quae in Actorum Academicorum Parte se- 
cunda p. 193 sqq. est publicata. In ipsa hac dissertatione vero vir doctis- 
simus non solum de specie Africana egit, sed insimul e comparatione capitis 
et crani ejus cum cranis Sibiricis instituta utriusque formae differentias 
plurimas primus exposuit. Nominatim quidem ostendit cranium Africanum 
a Sibiricis cornubus duobus affingendis pariter quidem destinatis 1) altitudine 
majore 2) orbita ampliore, locum alium occupante 3) apertura nasali altiore 
k) septo narium cartilagineo (non osseo) 5) cavitate cranii ampliore 6) osse 
frontis ultra condylos haud retrorsum producto 7) basi cranii latiore 8) vo- 
mere bipartito et 9) cranio minus elongato differre. Qua de causa etiam 
addit se ipsum vix aestimare posse formam Sibiricam et Africanam eandem 
animalis speciem sistere *). 
Pallasius in Additamento, commentario modo laudato annexo, Camperi 
argumentis annuens (ib. p. 210) disertis verbis ait: descriptionem Camperia- 
nam cran Rhinocerotis africani utique tantam offerre à craniis fossilibus 
Sibiriae differentiam, ut vix pro eadem specie haberi queat. 
Merckius, qui inde ab anno 1782 ad annum 1786 epistolas suas tres 
(Prém. lettre [1782], seconde lettre [178%] et troisiéme lettre 1786) de Ossibus 
fossilibus Elephantum et Rhinocerotum in Hassia et reliqua Germania re- 
pertis lingua Gallica exaratas publici juris fecit, etsi accuratioris molarium, 
nominatim quoad fossularum a substantia vitrea effectarum rationem, cognitionis 
prima stamina posuerit, nec non propriam cranii Rhinocerotis Capensis de- 
scriptionem cum Rhinocerotis tichorhini comparatam pariter dederit, quoad 
*) Quae III, Camperus I. 1. exhibuerat repetita invenimus in dissertatione lingua Hollandica 
4782 publicata. — Etiamsi vero vir Illustrissimus differentias inter Rhinocerotem bicornem et 
sibiricum obvias perbene exposerit, serius tamen Ev. Home, Philos, Trans. 1822 Part. I. p. 58) 
summam inter utramque slatuit similitudinem a Cuviero (Rech. 4 ed. III. p. 53) commode re- 
futatam. 
